Andreas Odbjerg
Andreas Odbjerg (født 5. december 1987 i Odense) er en dansk sanger og sangskriver. Han har skrevet sange med blandt andre Malte Ebert, Lord Siva/Vera og Ankerstjerne. Heriblandt nummeret “Paris” som er dobbelt platin certificeret og toppede som nummer #1 på den danske singlehitliste. I 2020 modtog han og de andre sangskrivere og producere bag “Paris“ Carl Prisen for “årets mest spillede sang”. I 2018 udkom hans første single i eget navn “Icemoneyassbitch”. Senere kom sange som “Annet Linnet” og “Dét helt okay“. I 2019 udkom singlen “Føler mig selv 100”. Singlen var den første single fra EP Lance Armstrong udgivet 2. oktober 2020.

Andreas udgav den 3. marts 2022 debutalbummet “Hjem Fra Fabrikken”.

Andreas udgav i slutningen af marts 2021 sangen “i morgen er der også en dag” - markeret med bl.a. en live-optræden i x Factor på udgivelsesdagen. Sangen har i skrivende stund (10. maj 2021) streamet over 1 million gange på under 2 måneder.

Odbjerg stod bag titelsangen ‘God jul’ til TV2s julekalender Kometernes jul. Sangen blev i løbet af december 2021 streamet 2 millioner gange på Spotify.

Karriere 
Andreas Odbjerg deltog i de indledende runder af talentshowet X Factor 2009, men kom ikke til liveshowene. Han prøvede igen i showet The Voice i 2012 hvor han fik en samlet andenplads. Derefter fik han en pladekontrakt og begyndte på sangskriverlinjen på Rytmisk Musikkonservatorium. Sammen med Moses Fiellau dannede han duoen Moses: "Andreas". De har udgivet 3 EP'er og i 2017 blev deres nummer "Gazeller" et radiohit. Han startede i 2018 med soloudgivelser. I 2021 fik hans single "Føler mig selv 100" en placering som nr. 29 på den danske singlehitliste. ligeledes opnåede sangen en topplacering på den danske airplay chart som nummer 3. Nummeret “penge ind, penge ud” fra “Lance Armstrong” var P3’s uundgåelige, ligesom “Gazeller” og “Paris” også var det umiddelbart efter de blev udgivet.

Sange som sangskriver 
Andreas Odbjerg har skrevet sange til/med bl.a. Malte Ebert, Kongsted, Ankerstjerne, Patrick Dorgan, Lord Siva, Vera, Chris Burton, Gulddreng, Ericka Jane og Drew Sycamore.

I maj 2021 opnåede Andreas at være sangskriver på to nummer 1# singler på dansk radio. Først Drew Sycamore med “45 Fahrenheit Girl” i 5 uger og herefter Ericka Jane med “I say stupid things”.

Diskografi

Studiealbum

EP'er 
Lance Armstrong (2020)

Singler

Referencer

Eksterne henvisninger 
 

Sangskrivere fra Danmark
Sangere fra Danmark
Personer fra Odense